safouaneb/arywiki huggingface dataset:
ؤكرانيا

ؤكرانيا ولا يوكرانيا (ب لاوكرانية Україна، "ؤكرايينا") هي بلاد جات فاوروپا الشرقية وهي تاني اكبر بلاد ف ؤروپا بعد روسيا. تاتحدًها من شّرق روسيا، من شّمال بيلاروسيا، من لغرب پولونيا و صلوڤاكيا و هنݣاريا، ومن لجانوب رومانيا و مولدوڤا و لبحر لكحل و بحر ازوڤ. ف عام 1922، كانت ؤكرانيا من لمؤسسين ديال ليتيحاد السوڤياتي، اللي كان هو لمنافس د ميريكان وقت لحرب لباردة. ف 1991 طاح ليتيحاد السوڤياتي وخرجو منو بزاف د لجمهوريات، منها جمهورية ؤكرانيا كيما كانعرفوها دابا. ؤكرانيا عضو مؤسس د لامم لمتحدة ف 1945 واخا كانت باقا داخلة ف ليتيحاد السوڤياتي. ؤكرانيا ساكنين فيها تقريبا 42 د لمليون د الناس و لعاصمة ديالها هي كييڤ، لي جات على واد دنيپر. لعملة لي كاتخدًم ف لبلاد هي لهرييڤنيا. لوغة الرسمية د ؤكرانيا هي لؤكرانية، ولكن روسية باقا تاتخدًم ف لبلاد ف بزاف د لقطاعات. ؤكرانيا عندها تاني اكبر جيش ف ؤوروپا مورا روسيا. هي عضو ف لامم لمتحدة ولمجلس د اوروپا ولمنظمة د لامن والتعاون ف اوروپا و منظمة ݣوام للتطوير الديموقراطي و لاقتصادي و رابطة الدول لمستاقلة. سّمية. سّمية د ؤكرانيا جات من كلمة سلاڤية قديمة لي كاتعني "لبلاد لي جات على لحدود". تاريخ. ؤكرانيا مابانت كا دولة مستاقلة بشكل كامل تال لقرن 20. قبل من داكشي كانت ديك لمنطقة اما تابعة ل روسيا ؤلا ل پولونيا ؤ ليتوانيا (ليتيحاد د پولونيا ؤ ليتوانيا). لجمهورية لؤكرانية ستاقلات ل مدة قصيرة مابين 1918 ؤ 1920، قبل ماتنضمّ ل ليتيحاد سّوڤياتي من بين 11 دولة، تحت سميت "لجمهورية سّوڤياتية شّتيراكية لؤكرانية". ف 24 غشت 1991، علنات ؤكرانيا سّتيقلال ديالها، شّي لي اكدّو ستيفتاء شعبي د 1 دجنبر ف نفس لعام. سّمية د لبلاد تبدّلات رسمياً ل "ؤكرانيا"، ؤ ساهمات ف تاسيس رابطة الدول لمستاقلة، لي كاتجمع لبلدان لي كانو ف ليتيحاد سّوڤياتي.
أولوز

اولوز مدينة مغريبية و جماعة ترابية حضرية كاينة في اقليم تارودانت، جهة سوس ماسة، ساكنين فيها 17351 نسمة، على حسب الاحصاء العام 2014.
أوناغا

اوناغا جماعة ترابية قروية كاينة ف اقليم الصويرة، جهة مراكش اسفي، ساكنين فيها 12354 واحد، على حسب لاحصاء لعام 2014.
أوناين

اوناين جماعة ترابية قروية كاينة في اقليم تارودانت، جهة سوس ماسة، ساكنين فيها 7850 نسمة، على حسب الاحصاء العام 2014.
أوݣاندا

اوݣاندا، رسميا لجمهورية د اوݣاندا (بلينݣليزية: Republic of Uganda - بالسواحيلي: Jamhuri ya Uganda) هي بلاد ما كاطّلش على لبحر، جات ف الشرق د افريقيا. تاتحدّها من الشرق كينيا، من الشمال جنوب السودان، من لغرب جمهورية لكونݣو ديموقراطية، و من لجنوب رواندا و طنزانيا. لجنوب ديال لبلاد فيه طرف كبير من الضاية د ڤيكطوريا (اكبر ضاية ف افريقيا - اللي هي لمنبع ديال لواد د النيل)، اللي مشاركاها اوݣاندا مع كينيا و طنزانيا. لبلاصة اللي فيها اوݣاندا جات سميتها من لمملكة لقديمة ديال بوݣاندا، اللي كانت ف لجنوب د لبلاد. ف 1894، ستعمرات بريطانيا لمنطقة. ف 9 اكتوبر 1962، استاقلاّت لجمهورية د اوݣاندا. من مورا لستقلال، دازت وقيتة ديال لمشاكل السياسية و الدكتاتورية ف لبلاد فاش كان الرئيس هو ايدي امين، اللي حكم من 1971 ل 1979. لعاصمة د اوݣاندا و اكبر مدينة فيها هي كامپالا، و اللغات الرسمية د لبلاد هوما لينݣليزية و السواحيلي، و عاد كاينين لغات وحداخرين كايتهضرو على حساب لمنطقة. لفلوس اللي كيتخدّمو ف لبلاد هوما الشيلينݣ لاوݣاندي. الرئيس د لبلاد من 1986 ل دابا هو يوويري كاݣوطا موسيڤيني.
أپوكاليپس ناو

اپوكاليپس ناو (Apocalypse now)، فيلم ميريكاني لّي دار لاخراج ديالو فرانسيس فورد كوپولا. لفيلم متلو فيه لادوار رّئيسية مارتن شين و مارلون براندو و روبرت دوفال. هاد لفيلم ديال دراما و لحرب. ملخص لفيلم. ف لحرب د لفيتنام سّيا كلفات واحد لوفيسيي (ويلارد) باش يقلب فوسط لغابة د لكامبودج على واحد لكولونيل ميريكاني (كورتز) لّي تفروح و ولا خدام بوحدو، باش يقتلو.
أݣادير ملول

اݣادير ملول جماعة ترابية قروية كاينة في اقليم تارودانت، جهة سوس ماسة، ساكنين فيها 8826 نسمة، على حسب الاحصاء العام 2014.
أݣرض

اݣرض جماعة ترابية قروية كاينة ف اقليم الصويرة، جهة مراكش اسفي، ساكنين فيها 5378 واحد، على حسب لاحصاء لعام 2014.
أݣليف

اݣليف جماعة ترابية قروية كاينة ف اقليم الصويرة، جهة مراكش اسفي، ساكنين فيها 8028 واحد، على حسب لاحصاء لعام 2014.
أݣونيت

اݣونيت جماعة ترابية قروية كاينة ف لاقليم د اوسرد، جهة دّاخلة واد دّهاب، ساكنين فيها 0 واحد، على حسب لاحصاء لعام 2014.
أݣينان

اݣينان جماعة ترابية قروية كاينة في اقليم طاطا، جهة سوس ماسة، ساكنين فيها 2801 نسمة، على حسب الاحصاء العام 2014.
ؤزين سطيلانتيس د لقنيطرة

ؤزين سطيلانتيس ديال قنيطرة، هو ؤزين كيصنعو فيها طونوبيلات ديال ݣروپ سطيلانتيس، جات ف جماعة عامر سّفلية لي تابعة لاقليم لقنيطرة، بضبط ف لبلاصة لحورا د اطلانتيك فري زون. لوزين تحل ف 20 يونيو 2019. فشتنبر 2019، لوزين بدا كيصنع پوجو 208 معا لؤزين ديال طرناڤا ف سلوڤاكيا، ؤ كيصدر لخاريج. ف 27 فبراير 2020، علنات سيطروين بلي لوزين د لقنيطرة غادي يبدا يصنع واحد لموضيل ديال طوموبيل اليكتريك، سميتها سيطروين امي. ف 2021، لوزين بدا يصنع طونوبيل خرة كاتشبه ل امي سميتها ؤپيل روكس-ا.
إتيوپيا

اتيوپيا، رسميا لجمهورية لفيديرالية الديموقراطية د اتيوپيا (ب #تحويل ) هي واحد لبلاد جات فالشرق د افريقيا وماتاطلش على لبحر. هي تاني اكبر بلاد من ناحية السكان فافريقيا، ولعاشرة فلمساحة. تيحدًوها من الشرق دجيبوتي، والصومال، من الشمال ايريطيريا و السودان، من لغرب جنوب السودان، ومن لجنوب كينيا. التاريخ د اتيوپيا قديم بزاف وفيها تلقا اقدم هيكل د بنادم اللي لعمر ديالو 4. 4 مليون عام. اتيوپيا معروفة باللي هي اكثر دولة كانت مستاقلة فافريقيا حيث ف تاريخها كامل تستعمرات غي 5 سنين (من 1936 ل 1941) من الطاليان. اتيوپيا هي جمهورية برلمانية، ولكن ف التاريخ ديالها كانت مملكة قديمة، حتال 1974، فين تدار نقيلاب عسكري على لماليك هايلي سيلاسي، من ديك الساعة ولبلاد جمهورية. تيعيشو فاتيوپيا شويا كتر من 109 مليون د الناس ولعاصمة ديالها هي اديس ابابا (تاتعني لوردة الجديدة). اللغة الرسمية هي لامهاريك، وكاين بزاف د اللغات اقليمية. لفلوس اللي تاتخدًم هي بيرً. اتيوپيا داخلة فبزاف د لمنظمات دولية، هي عضو مؤسس د لامم لمتحدة و ليتيحاد لافريقي (لمقر ديالو جا فيها)، حركة عدم لانحياز ومنظمة لوحدة لافريقية.
لجمهورية د إرلاندا

لجمهورية د ارلاندا (بلارلاندية: Poblacht na hÉireann - بلينݣليزية: Republic of Ireland) هي بلاد جات ف الشمال لغربي د اوروپا، ولاراضي ديالها جات ف الجزيرة د ارلاندا، اللي مقاسماها مع لبلاد د ارلاندا الشمالية، اللي تاتحدًها من الشمال. من الجوايه لاخرا كلها تيحدًها لمحيط لاطلسي وبحورا مرتابطين بيه بحال بحر الشمال ولبحر لايرلاندي. كانت ارلاندا تابعة لبريطانيا من 1801، ولكن من 1914 بدًاو بزاف د لارلانديين تيطالبو بليستيقلال وناضت تمردات وموراها حرب، اللي سالات ف 1922. النتيجة ديال ديك لحرب كانت هي التاسيس ديال لجمهورية د ارلاندا لمستقلة. ف 1955 دخلات ارلاندا للامم لمتحدة، وف 1973 دخلات للتيحاد لاوروپي. لعلاقات مابين ارلاندا وارلاندا الشمالية كانت فيها مشاكل بزاف، وماكانتش بيناهتم علاقات دپلوماسية تال 1998، ملًي سيناو اتفاقية د التعاون بيناتهم. تيسكنو فارلاندا تقريبا 5 د لمليون د الناس ولعاصمة ديالها هي دابلين. اللغات الرسمية ف لبلاد هوما لارلاندية ولينݣليزية ولفلوس اللي كاتخدًم هي ليورو. ارلاندا جمهورية برلمانية داخلة فبزاف د لمنظمات دولية بحال لامم لمتحدة، ليتيحاد لاوروپي ومنظمة التعاون لاقتصادي والتنمية.
إزنزارن

ازنزارن (بالشلحة: ⵉⵣⵏⵣⴰⵔⴻⵏ) هي واحد لمجموعة موسيقية امازيغية مغربية تاتغني بلامازيغية، تاسسات ف 1972 فاݣادير. شويًا من مورا ما تاسسًات لمجموعة، ماتفاهموش شي اعضاء فيها على كيفاش باغين يخدمو، حيث كاين اللي بغا يخدم فلموسيقا لملتازمة، وكاين اللي بغا يخدم على لموسيقا د النشاط ولعراس. ف 1975، تقسمات لمجموعة على جوج مجموعات، اللي هوما: ازنزارن عبد الهادي، و ازنزارن الشامخ. التفسير د السًمية. ازنزارن تاتعني بالشلحة لاشعة د الشمش. ملًي كانت اتبدا لمجموعة، كان خاصهم يختارو سمية. فاللول كانت عندهم تلاتا د ليختيارات، اللي هي: ازنزارن، لمجاديل ولاً امنارن. ختارو ازنزارن، وهي السميًة اللي باقا عندهم تال دابا. اعضاء لمجموعة. اللًي اسسوها. لاعضاء اللًي اسسو لمجموعة فاللول كانو هوما: اللًي جاو من بعد. لاعضاء اللًي جاو جداد من بعد هوما: لاغاني ديالهم. ازنزارن عندهم بزاف د لاغاني لمعروفة بحال:
إسحاق نيوتن

اسحاق نيوتن (تزاد ف 25 دجنبر 1642 - مات ف 20 مارس 1727) هو عالم نݣليزي من اكبر لعلما لي عطاو ف لماط ؤ لفيزيك ؤ من بين رّموز د ثّورة لعلمية. نيوتن كان رئيس ديال لجمعية لملكية لبريطانية ؤ كان عضو ف لبرلمان د نݣليز، نيوتن كتب لكتاب ديالو "لاصول د لماط ف لفلسفة ديال طّبيعة"، عام 1687، لي كيهضر علا لميكانيك كلاسيك، نيوتن عطى حتا ف ضومين د لبصريات، ؤ هو (معا لايبنيتز) لي حط لباز د تّفاضل ؤ تّكامل. حياتو. تزاد نيوتن ف 25 دجنبر 1642 ف وولسثورپ-حدا-كلوستروورث، ف اقليم لينكونشير ف نݣليز، من بعد ما مات باه ب شي تلت شهور، ولي كان كيخدم فلاح و حتا باه سمو اسحاق نيوتن. فاش عمل اسحاق 13 عام، تزوجت لم ديالو ب راجل اخور و خلاتو معا جداتو تربيه لي كان اسما مارݣريت ايسكوف. بسباب هادشي اسحاق مكانش كيبغي لم ديالو ف ديك لوقيتة. منين كان عندو 12 عام تال 17 عام كان كيقرا ف مدرسة لماليك ف ݣرانتهام، و من بعد خرج منها ف اكتوبر 1659 و رجع بحالو ل لفيرما د وولسثورپ. بحيت لقا لم ديالو هجالة و لقاها كتخطط باش تخدمو فالفلاحة بحال لواليد ديالو. ولكن هو مكانش كتعجبو لفلاحة. كتوبا ديالو. اسحاق نيوتن خرج بزاف د لكتوبا هما:
إسرائيل

اسرائيل (ب لعبرية : יִשְרָאֵל، يِسْرائيل) ؤ رسميا دولة اسرائيل (ب لعبرية: מְדִינַת יִשְרָאֵל؛ مِدينات يِسْرائيل)، هي دولة ف غرب اسيا، كتواجد فالضفة الجنوب الشرقية ديال لبحر لابيض لمتوسط ؤ فالضفة الشمالية ديال لبحر لحمر، ؤ كتشارك الحدود معا لبنان فالشمال، سوريا ف الشمال الشرقي، لاردن فالشرق، الاراضي الفلسطينية ديال الضفة الغربية ؤ قطاع غزة فالشرق ؤ لغرب متواليين، ؤ مصر ف الجنوب لغربي. تل ابيب هي الصونطر القتيصادي و الطيكنولوجي ديال الدولة، فنفس لوقت لمقر ديال لحكومة ؤ لعاصمة المعلن عليها هي لقدس، واخا لعتراف الدولي ديال سيادة الدولة على لمدينة محدود. لعلاقات دّيپلوماسية معا لمغريب. من 2020 المغريب عاود حل لعلاقات دّيپلوماسية مع "اسرائيل" لي كانت مقطوعة من 2002. و من تم و لوزرا ديال "اسرائيل" كيجيو يديرو دورة ف لمغريب و كيسنيو تفاقيات ديال لبيع و الشرا و السفار ف الطيارات و لفلاحة. المغرب قرر تجميد النشاط الديپلوماسي مع اسرائيل من بعد عملية طوفان الاقصى اللي كانت نهار 7 شهر 10، 2024 و اللي مشاو فيها عشرات الالاف مقتولين و مضروبين.
إسطنبول

اسطنبول (اللّي كانت معروفة شحال هادي بسميًت القسطنطينية) هي اكبر مدينة ف تركيا. جات ما بين اوروپا واسيا وتاتًعتابر وحدا من اكبر لمدون فالعالم. واخا هي اكبر مدينا ف لبلاد، و لكن ماشي هي لعاصيما (اللي هي انقارا). التاريخ ديالها. اسطنبول مدينا عندها تاريخ قديم و كانت لعاصيما د بزاف د لبلدان دازو منها بحال لامبراطورية الرومانية (من مورا روما) و لامبراطورية لبيزنطية و الدولة لعتمانية. ملّي طاحو لعتمانيين ف 1923 و خدا مصطفى كمال اتاتورك لحكيم د لجمهورية الجديدا د تركيا، بدّل لعاصيما نيشان لانقارا. السباب علاش دار هاد التبدال هو حيت اسطنبول كانت مربوطا بزاف بلعتمانيين و كان خايف تنوض ضدو مضاهرات و مدابزات تمّا. ف نفس لوقت كانت انقارا مدينا صغيرا و بعيدا شويا ف وسط لبلاد و يقدر يبنيها على شهوتو باش تعاونو ف لحكيم. توام. لبلدبة د اسطنبول متوامة مع واحد و خمسين مدينة فالعالم. منهم بحال دابا:
إسطونيا

لجمهورية د اسطونيا (بلاسطونية: Eesti Vabariik) هي واحد لبلاد جات فلمنطقة د لبلطيق فالشمال الشرقي د اوروپا. تيحدًها من الشمال لخليج د فينلاندا، من لغرب لبحر د لبلطيق، من لجنوب لاتڤيا، ومن الشرق روسيا. بزاف ديال الدول حتلو لبلاصة اللي فيها اسطونيا دابا، منهم المانيا، الدانمارك، السويد، پولونيا و لامبراطورية د روسيا. مورا حرب مع روسيا، ستاقلات اسطونيا ف 1920، ولكن ايدخلها ليتيحاد السوڤياتي فيه ف 1940، و ماغادي تولي مستاقلة عاود تال 1991، من بعد ماتدرات الثورة د لغنا. من ديك الساعة واسطونيا جمهورية ديموقراطية برلمانية. تيسكنو ف اسطونيا تقريبا 1. 3 مليون د الناس ولعاصمة ديالها هي طالين. اللغة الرسمية د لبلاد هي لاسطونية، و لفلوس اللي تاتخدم هي لاورو. تاتعتابر اسطونيا من بين الدول اللي عندها مؤشر د التنمية طالع بزاف، و قتصاد تيكبر بالزربة، وهو اللي خلاها تدخل للمنظمة د التعاون لاقتصادي و التنمية. اسطونيا داخلة لبزاف د لمنظمات عالمية بحال لامم لمتحدة و ليتيحاد لاوروپي و حلف الشمال لاطلسي. ف 2005، كانت اسطونيا اول بلاد فلعالم اللي نظمات نتخابات ف انترنت، و ف 2014 كانت اول بلاد اللي بدات تاتعطي لاقامة لالكطرونية.
إسلاندا

لجمهورية د اسلاندا (بلايسلاندية: Ísland) هي واحد لبلاد وجزيرة جات ف الشمال د لمحيط لاطلسي. تيسكنو فيها كتر من 300 الف واحد ولمساحة ديالها 102. 775 كم². لعاصمة د اسلاندا هي رايكياڤيك وهي اكبر مدينة فلبلاد. اسلاندا بلاد فيها بزاف د لبراكين والتكوينات الجيولوجية اللي خارجة منها بحال لفوًارات السخان (ݣييسر). اول ناس سكنو ف ايسلاندا وبقاو فيها كانو هوما النورڤيجيين اللي جاوليها فعام 874، وكانت خاوية قبل، واخا كانو ناس اخرين كيمشيو ليها ولكن ماسكنوش فيها للدوام. من 1262 تال 1918 كان اسلاندا تابعة للملكة د النورڤيج و الدانمارك، من موراها ستاقلات وولاًت جمهورية ف 1944. اسلاندا تاتعتابر من اقدم واعرق الديموقراطيات فلعالم، ولبرلمان ديالها هو اقدم برلمان فلعالم. هي من لبلدان اللي كاترتب ديما مع اللًولا فلعالم فبزاف د لمؤشرات بحال مؤشر السلام العالمي ومؤشر حرية الصحافة ومؤشر التنمية البشرية وبزاف د لمؤشرات خرا د الديموقراطية والتعليم والجودة د لعيشة.
إسواتيني

لمملكة د اسواتيني (بالسوازي: Umbuso weSwatini - بلينݣليزية: Kingdom of Eswatini)، ولي كانت سميتها مملكة سوازيلاند، هي واحد لبلاد ف لجنوب د افريقيا، تاتحدًها جنوب افريقيا من الشمال ولجنوب ولغرب، وموزامبيق من الشرق، اسواتيني هي وحدا من اصغر لبلدان ف افريقيا ولمساحة ديالها هي 17. 364 كم². سّكان د اسواتيني هوما سًوازي، وكانت عندهم مملكة ف لقرن 18. ف 1903، حتلاًت بريطانيا لبلاصة لي فيها اسواتيني دابا، وبقات تابعا ليها تا ستاقلات نهار 6 شتنبر 1968. ف 1973 تمنعو لاحزاب السياسية ف لبلاد وباقي ممنوعين تال دابا. ف 1986 ولاًت لبلاد ملكية مطلقة تيحكمها لماليك مسواتي 3. ف 2018 بدلات لبلاد سميًتها الرسمية من لمملكة د سوازيلاند للمملكة د اسواتيني. تيسكنو فاسواتيني تقريبا 1. 1 مليون واحد، ولعاصمة ديالها هي مباباني. لوغات رسمية د لبلاد هوما لينݣليزية والسوازي، ولعملة لي كاتخدًم فيها هي ليلانݣيني سوازيلندي، وكاين لي تيخدًم الراند لجنوب افريقي تاهو. اسواتيني مملكة داخلة ف بزاف د لمنظمات الدولية بحال لامم لمتحدة وليتيحاد لافريقي ومجموعة التنمية دافريقيا لجنوبية ولكومنويلث. لمجتمع. ديانات. 83% ديال سكان تابعين دين نصارا ف اسواتيني. منهوم لانݣليكان، لپروطيستانت و لكانيسات لافريقية لمحلية، لي من بينهوم الصهيونية لافريقية، كيشكلو لاغلبية ديال لمسيحيين (40%)، تابعها لكاطوليكية رومانية بـ6% من سكان. ف 18 يوليوز 2012، تنتاخبات الينا واكومويا بيشوپ انݣليكانية د سوازيلاند، لي خلاها تكون اول بيشوپ مرا ف افريقيا. 15% ديال سكان تابعين ديانات تقليدية؛ وديانات لي ماشي نصرانية وكيتعبدو ف لبلاد كاين لاسلام (2%)، لبهائية (0. 5%) و لهيندوسية (0. 2%). ف 2013، كانو ف اسواتيني 14 عائلة يهودية. لمملكة د اسواتيني ماكاتقبلش الجواج لي ماشي مدني، بحال الجواج لاسلامي.
إسپيرانطو

لاسپرانطو، هي واحد لوغة صطيناعية ختارعها واحد سًيد سميتو لودڤيک لايٓتزّر تزامّنهوف ف لقرن 19 (مابين لًخر د 1870 و لًول د 1880) باش ݣاع ناس ف لعالم يبداو يهضرو نفس لوغة ويتفاهمو بيناتهم. تزامّنهوف كان دكتور وطبيب د لعينين پولوني من عائلة يهودية اصلهم من مدينة بياليَسطوك (بياوٓوْسطوك)، لي كانت شحال هادي د لامبراطورية روسية و دابا تابعا لپولونيا. هاديك لمدينة كانو ساكنين فيها ناس من بزاف د القوميات بحال ليهود، لپًولونيبن، لالمان و لبيلاروس، وكانوا تيوقعو بيناتهم لمشاكيل بزاف حيث ماتيتفاهموش وماتيهضروش نفس لوغة. تزامّنهوف لاحظ هاد لمشاكيل، وعليها فكًر باش يختارع شي لوغة لي تقدر توحًدهم كاملين. ف يوليوز 1887، نشر تزامّنهوف لمشروع ديالو لي سمًاه "لينݣڤو ينطيْرناتسيا" (لغة عالمية) ف واحد لكتاب ب الروسية لي كانت سميتو "ونوا ليبرو" (لكتاب لًول). ملًي كتب لكتاب كان مسمًي راسو "دوكتورو يْسپيْرانطو"، وهاديك هي سًمية لي تشهرات بيها تا لوغة ديالو مبعد. لاسپرانطو مديورة باش تكون ساهلة، عليها فيها غير 16 د لقواعد لوغاوية، و مافيهاش ݣاع الاستثناءات. لكلمات ديالها مصنوعين، و لاصل د لاغلبية ديالهم ماجي من الكلمات د لوغات لاوروپية (الاكثرية منهم لوغات هيندو-ٔوروپييَا). ماكاينش احصائيات رسمية ديال شحال د ناس ف لعالم تيهضرو لاسپرانطو، ولكن كاين شي تقديرات لي تاتقول مابين 60. 000 تال 2 د لمليون د ناس تيهضروها. لاكثرية د هاد ناس ماشي لاسپرانطو هي لوغة لام ديالهم، غي تعلموها.
إفريقيا

افريقيا كاتعتابر ثاني اكبر قارة من ناحيت الكثافة ديال السكان. لمساحة ديالها تقريبا شي 30. 3 مليون كلم2 (11. 7 مليون ميل مربع) بما فيها الجزر للي تابعين ليها، كاتغطي شي 6% من المساحة ديال لارض و 20% من المساحة القارية ديالها. فيها شي 1. 2 مليار ديال الناس عام 2016، كايمتلو 16% من الساكنة ديال العالم. القارة داير بيها لبحر لبيض لمتوسط من جيهة الشمال، وقناة السويس والبحر لحمر من الشمال، المحيط الهندي من الجنوب الشرقي ولمحيط لاطلسي من الغرب. القارة فيها ماداݣاسكار وشحال من ارخبيلات اخرين. كاتضم 54 دولة معترف بها (دول)، وتسعود ديال الاقاليم وجوج دول مستقلين "بحكم الامر الواقع" عندها اعتراف محدود ولا معندهاش اعتراف. اغلبية القارة والدول ديالها كاينين الجزء الشمالي. اغلبية السكان ديال افريقيا صغار فالعمر؛ متوسط العمر ف 2012 هو 19. 7، ملي متوسط العمر فالعالم كان هو 30. 4. الجزائر هي اكبر دولة ف افريقيا من ناحيت المساحة، ونيجيريا هي الكبيرة من ناحيت عدد السكان. كاتعتابر افريقيا و خصوصا افريقيا الشرقية، الاصل ديال الانسان و (القردة العليا)، و اللي كايدل عليه لاكتشاف ديال الهومينيد و لاسلاف ديالهم و حتى هادوك للي تايرجع التاريخ ديالهم ل شي 7 د لمليون عام، بما فيهم "انسان الساحل التشادي"، و"اوسترالوبيتيكوس لافريقي"، و"اوستراليبيتيكوس افارينسيس"، و"هومو اريكتوس"، و"هومو هابيليس" و"هومو اركاستر" وال"هومو سابيينس" الاولين (الانسان ديال دابا)، للي تلقا فاتيوبيا، تايرجع ل جوايه 200. 000 عام. جات افريقيا فوق خط لاستواء و كاتضم بزاف ديال المناطق المناخية؛ وهي القارة الوحيدة للي كاتمتد من المناطق المعتدلة الشمالية حتى للمناطق المعتدلة الجنوبية. افريقيا فيها مجموعة كبيرة ومتنوعة من الاعراق والثقافات واللغات. ف الاواخر ديال القرن التاسع عشر، استعمرت الدول الاوروپية افريقيا كلها تقريبًا؛ اغلبية الدول للي كاينين دبا فافريقيا جاو من بعد ما سالا الاستعمار في القرن العشرين. تتعاون الدول الافريقية بيناتها بليتيحاد ليفريقي، اللي كاين المقر الرئيسي ديالو فاديس ابابا. لكتوبا ديال التاريخ. كاين واحد لكتاب سميتو وصف افريقيا ديال لحسن الوزاني المعروف ب ليون الافريقي. هاد لكتاب تكتا ف 1550 و فيه بزاف ديال المعلومات و الوصف ديال بزاف د لبلايص ف افريقيا.
إمارة نكور

امارة نّكور ولا امارة بني صالح هي دولة امازيغية كانت ف شّمال د لمغريب ف لمنطقة د اريف بين لقرون 8 و 11. تاسّات ف 710 م وكان اول حاكم ديالها صالح بن مصور و سالا لوجود ديالها (من بعد ما قضاو عليها لمورابيطين) ف عام 1019 م. لمؤرخين كايعتابروها اول دولة اسلامية ف لمغريب لّي ستاقلات على المشرق. لعاصمة ديالها كانت كاتبدل بين تمسمان و نّكور (ف جوايه لموقع لحالي د لحسيمة). لامارة تاسّات من بعد بداو تورات ف لمغريب ضد لحكم د لامويين لّي كانو كتيتكرفصو بزاف على لمغاربة ب ضّرائب و لولاة ديالهوم كايخطفو منهوم بزاف د لعبيد و كايصيفطوهوم ل لمشرق. ف هاد ضروف ناضت سّيبة ف لمغريب ضد لامويين و بدات ف طنجة ب تّورة ديال مسيرة لمدغري ولّي خلات بزاف ديال لمناطق تعلن لستيقلال ديالها و تعتانق مذهب لخوارج صّفريين. امارة نّكور كانت ستيتناء حيت بوحدها بقات مالكية و سنية. ف عام 859، جاو لڤايكينݣ ف 62 باطو و هجمو على السواحل ديال مملكة نكور. لقوات د لمور لي جاو يحاربوهم فشلو ف الرد عليهم، و لمقاتلين د لڤايكينݣ دوّزو 8 يام ف لمغريب كينهبو و كيسبيو قبل ما يمشيو ل السواحل د ايبيريا و يكمّلو طريقهم ل الشرق.
إمانويل كانط

ايمانويل كانط (ب لالمانية: "Immanuel Kant") هو فيلسوف الماني عاش ف لقرن تمنطاش (1724 - 1804). عاش ݣاع حياتو ف مدينة كونيݣسبرݣ ف لمملكة د پروسيا. كان من لفلاسفة لّخرين لّي اترو ف ثّقافة لؤروپية جّديدة. ؤ من بين لفلاسفة لمهمين لي كتبو ف نضرية ديال لمعرفة لكلاسيكية. كان امانويل كانط من لفلاسفة لّخرين د عصر تّنوير لي بدا ب لمفكرين نݣالزا بحال جون لوك ؤ جورج بيركلي ؤ ديڤيد هيوم. كانط دار سانتيز ديال لفلسفات لعقلانية و لامپيرية، و حط سّاس ديال لفلسفة د لقرن 19 و 20. كيتّعتابر فيلسوف موهيم ف لفلسفة لحديتة و لافكار ديالو باقة عندها تاتير على لفكر لغربي تال ليوم، ف لميطافيزيك، لاپيستيمولوجيا، لفلسفة د لاخلاق، لفلسفة سّياسية، لفلسفة زّينية، ؤ مجالات خرين. لفيكرة لاساسية ديال لفلسفة نّقدية د كانط، هيّا سّتيقلالية د بنادم. و كيقصد بيها بلي لفهم د بنادم هوّا لمصدر ديال لقوانين د طّبيعة لي كاتحدد لقلدة ديال تّجربة د بنادم. و بلي لعقل د بنادم كيعطي ل راسو سلطة اخلاقية لي هيّا سّاس ديال لعتيقاد ب وجود الله، لحرية، و لخلود. داكشي علاش لمعرفة لعلمية، لاخلاق، و لعتيقاد دّيني متناسقين معا بعضياتهوم، حيت كاملين مبنيين على سّتيقلالية د بنادم، لي هيّا ف نفس لوقت لهاداف لّخراني ديال طّبيعة، على حساب تّصور طيليولوجي (لي متعلّق ب لهاداف د لوجود) لي جابو كانط باش يوحّد لعناصر نّضرية ؤ تّطبيقية د سّيستيم لفلسفي ديالو.
إمانويل ماكخون

امانويل ماكخون (ب لفرانسوية: Emmanuel Macron) تزاد ف اميان ف 21 دجنبر 1977، هو سياسي ؤ مصرفي ديال ستيتمار فرانساوي. هو تامن رائيس د لجمهورية لفرانسوية لخامسة. خدا لمنصب ديالو نهار 7 ماي 2017. تيتعتابر اصغر رئيس داز على التاريخ د فرانسا. بدا ماكخون لمسيرة السياسية ديالو ف 2006 ملي دخل ل لحيزب ليشتيراكي لفرانساوي، و ف 2012 تعيًن نائب د لامين لعام د الرئاسة د لجمهورية لفرانساوية عند فرونسوا هولاند، و من موراها وزير د ليقتيصاد والصناعة وليقتيصاد الرقمي، وبقا ف ديك لمنصب تال 2016. فديك لعام النًيت غادي ياسس لحزب ديالو "الى لامام" ويترشح معاه ل نتيخابات د 2017 اللي غادي يكون فيها ضد مارين لوپين وغايربحها مورا ماجاب 66% د لاصوات ويولًي الرئيس د فرانسا ف 14 ماي 2017. ف 24 ابريل 2022، عاود تّنتاخب ماكرون رئيس د فرانسا ل مدة 5 سنين، ب نسبة ديال 58، 6% موقابيل 41، 4% ل مارين لوپين رّئيسة ديال حيزب تّجمع لوطني لفرانساوي. حياتو. ماكخون متزوج ب بريجيط طرونيو (ب لفرانسوية: Brigitte Trogneux) لي كبيرة عليه ب 24 عام علاين، وهاد لمرا كانت لموعلّيمة ديالو ف مدرسة "لا پروڤيدونس" ليسي ف اميان، تلاقاو بجوج بيهم فاش كان كيقرا عندها ماكخون ملي كانت عندو 15 لعام، وتصحابو فاش ولا عندو 18 لعام. لواليدين ديالو ف لول حاولو يبعدوهوم على بعضياتهم وصيفطوه لباريز باش يكمل لعام لخر ديالو ف لقراية حيت شافو هاد لعلاقة ماشي تا لتما، ولكن ماكخون و بريجيت بقاو على علاقة حتى تخرج، وتزوجو ف 2007. ودابا كيعيشو بجوج بيهم مع ولاد من راجلها لي قبل.
إندپندنس داي

اندپندنس داي ("Independence Day"، نهار لستيقلال)، فيلم ميريكاني لّي دار لاخراج ديالو. لفيلم متلو فيه لادوار رّئيسية و و دجيف ݣولدبلوم. هاد لفيلم ديال لخيال لعلمي. ملخص لفيلم. واحد لحضارة فضائية هجمات على لارض باش تستعمرها وتستغل لخيرات ديالها. هاد لحضارة فايتة لبشر بزاف من ناحية تّكنولوجيا و هادشي لّي خلاها تدمر اكبر لمدون د لعالم ف نهار واحد. ف وسط صّحرا د نيفادا غادي يحاولو واحد لݣروپ ديال نّاس لّي فلتو من ضّربة لّولا ينضمو راسهوم باش يقاومو هاد لستيعمار و يعتقو لارض.
إندپندنس داي ريزورجنس

اندپندنس داي ريزورجنس (Independence Day: Resurgence نهار لستيقلال عاوتاني)، فيلم ميريكاني لّي دار لاخراج ديالو رولاند ايميريش. لفيلم متلو فيه لادوار رّئيسية لايام هيمسوورث و دجيف ݣولدبلوم و دجيسي اشر. هاد لفيلم ديال لخيال لعلمي ملخص لفيلم. هاد لفيلم كايكمل لقصة ديال لفيلم د ايميريش د 1996 و فيه كاتعاود ترجع لحضارة لفضائية لّي كانت هجمات على لارض و كانو لبشر نجحو باش يقضيو عليها. هاد لمرة كاتجي سّفينة لام ديال ديك لحضارة لّي لقوة ديالها فايتة بزاف لهجوم لّول. لبشر غادي يعاودو يقاومو هاد لستيعمار جّديد ب لمساعدة ديال واحد لحضارة خرى لّي تا هيا سبقلها تستعمرات من عند لفضائيين
إيبضر

ايبضر جماعة ترابية قروية كاينة ف اقليم سيدي ايفني، جهة ݣلميم واد نون، ساكنين فيها 5091 واحد، على حسب لاحصاء لعام 2014.
إيجوكاك

ايجوكاك جماعة ترابية قروية كاينة ف اقليم الحوز، جهة مراكش اسفي، ساكنين فيها 6700 واحد، على حسب لاحصاء لعام 2014.
إيدا أوعزة

ايدا اوعزة جماعة ترابية قروية كاينة ف اقليم الصويرة، جهة مراكش اسفي، ساكنين فيها 7870 واحد، على حسب لاحصاء لعام 2014.
إيدا أوݣايلال

ايدا اوݣايلال جماعة ترابية قروية كاينة في اقليم تارودانت، جهة سوس ماسة، ساكنين فيها 6436 نسمة، على حسب الاحصاء العام 2014.
إيدا أوكازو

ايدا اوكازو جماعة ترابية قروية كاينة ف اقليم الصويرة، جهة مراكش اسفي، ساكنين فيها 5158 واحد، على حسب لاحصاء لعام 2014.
إيدا أومومن

ايدا اومومن جماعة ترابية قروية كاينة في اقليم تارودانت، جهة سوس ماسة، ساكنين فيها 6105 نسمة، على حسب الاحصاء العام 2014.
إيدا أوݣلول

ايدا اوݣلول جماعة ترابية قروية كاينة ف اقليم الصويرة، جهة مراكش اسفي، ساكنين فيها 5999 واحد، على حسب لاحصاء لعام 2014.
إيدا أوݣماض

ايدا اوݣماض جماعة ترابية قروية كاينة في اقليم تارودانت، جهة سوس ماسة، ساكنين فيها 7874 نسمة، على حسب الاحصاء العام 2014.
إدا وݣنيضيف

ايدا اوݣنيديف جماعة ترابية قروية كاينة في اقليم اشتوكة ايت باها، جهة سوس ماسة، ساكنين فيها 2121 نسمة، على حسب الاحصاء العام 2014.
إيدا أوݣوݣمار

ايدا اوݣوݣمار جماعة ترابية قروية كاينة في اقليم تيزنيت، جهة سوس ماسة، ساكنين فيها 5763 نسمة، على حسب الاحصاء العام 2014.
إيدير

حميد شريت (ب لقبايلية: Ḥamid Ceryat) و اللي معروف بسميًت ايدير هو واحد لمغني دزايري تزاد فمنطقة بني ينًي نواحي تيزي وزًو ف 25 اكتوبر 1945 ومات ف فرانسا نهار 2 ماي 2020. ايدير كان تيغنًي بالقبايلية، اللي هيا وحدا من للوغات لامازيغية (تامازييغت). ايدير من اكتر لفنانا لقبايلين لمعروفين ف لعالم، و تشهر بزاف ف لمزيكا لولانيا اللي غنا، و اللي كانت سميتها اڤاڤا انوڤا (لواليد ديالي)، و اللي خرجات ف 1976. ايدير عاش ف فرانسا من 1975، وتما فين سجل ݣاع لاغاني ديالو ونظم لاغلبية د لحفلات اللي غنا فيهم. لاغاني ديالو. ايدير عندو بزاف د لاغاني و لالبومات لي مشهورين بزاف منهم:
الدير

الدير جماعة ترابية قروية كاينة في اقليم تارودانت، جهة سوس ماسة، ساكنين فيها 7544 نسمة، على حسب الاحصاء العام 2014.
إضمين

اضمين جماعة ترابية قروية كاينة ف عمالة اݣادير ايداوتنان، جهة سوس ماسة، ساكنين فيها 3139 نسمة، على حسب الاحصاء العام 2014.